Moai

Ciri-ciri

Patung Pulau Easter terkenal bagi hidung besar, lebar dan dagu menonjol, bersama telinga bersegi dan mata cekung ("deep eye slits").

Mata

Pada tahun 1979, Sergio Rapu Haoa dan satu pasukan pakar arkhaeologi menjumpai bahawa hemispherikal atau soket mata elliptical dalam direka bagi memegang mata batu karang dengan samaada anak mata obsidian hitam atau scoria merah. Jumpaan ini didapati dengan mengumpul dan memasang kembali serpihan batu karang putih pecah yang terdapat dipelbagai tapak. Berikutnya, jumpaan di muzium Pulau Easter yang sebelum ini tidak dikatalog diperiksa semula dan dikelaskan sebagai serpihan mata. Ia dipercayai bahawa moai dengan soket mata diukir kemungkinannya dikhususkan pada tapak ahu dan upacara, mencadangkan hierarchy Rapa Nui terpilih diberikan pada reka bentuk moai sehingga penamatannya dengan permulaan agama Orang burung ("Birdman"), Tangata Manu.

Penanda (hasil kerja ukir batu)

Apabila mula-mula diukir, permukaan moai telah disepuh licin dengan menggosok dengan batu pumis. Malangnya, batu tuff yang mudah diukir yang digunakan bagi mengukir kebanyakan moai juga menjadikannya mudah terhakis, dan, hari ini, tempat terbaik bagi melihat perincian permukaan adalah pada beberapa moai yang diukir dari batu basalt atau dalam gambar dan rekod arkhaeologi berkenaan permukaan moai terlindung kerana tertanam.
Moai ini yang kurang terhakis biasanya memiliki pola diukir pada bahagian belakang dan posterior. Ekspedisi Tubir Katherine pada tahun 1914 menunjukkan kaitan budaya antara pola ini dan tatu tradisi di pulau ini, yang telah dipendam oleh para mubalih setengah abad yang lalu. Sehingga analisa moden penduduk pulau dan nenek-moyang mereka, ini merupakan bukti saintifik utama bahawa moai telah diukir oleh Rapa Nui dan bukannya kumpulan berasingan dari Amerika Selatan.
Sekurang-kurangnya sesetengah moai telah dicat; Hoa Hakananai'a dihiasi dengan cat merah manggis ("maroon") dan putih sehingga 1868, apabila ia dipindahkan dari pulau tersebut. Ia kini ditempatkan di Muzium British, London.

Juru ukir

Moai tersebut samaada diukir oleh kelas pengukir profesional khusus yang setanding dari segi darjat dengan ahli pangkat tinggi persatuan seni Polynesian yang lain, atau, selain itu, oleh ahli setiap puak. Sejarah lisan menunjukkan bahawa kuari
Rano Raraku dibahagikan kepada daerah berbeza bagi setiap puak.

Pengangkutan

Oleh kerana pulau itu tiada pokok ketika orang Eropah pertama sampai, pengangkutan patung telah menjadi misteri untuk masa yang lama; analisa debunga kini menunjukkan bahawa pulau tersebut hampir sepenuhnya diselitupi pokok sehingga 1200 CE. Debunga pokok hilang dari rekod menjelang 1650, dan penghasilan patung terhenti sekitar tempoh tersebut.
Ia tidak dapat dipastikan dengan sebenar bagaimana moai digerakkan merentasi pulau, tetapi proses tersebut hampir pasti memerlukan tenaga manusia, tali, dan kemungkinannya geluncur kayu (luncur) dan/atau penggolek, dan juga laluan rata merentasi pulau (jalan Pualu Easter).
Sejarah lisan menceritakan bagaimana pelbagai orang menggunakan kuasa dewa untuk memerintah patung berjalan. Kisah terawal menyatakan raja Tuu Ku Ihu menggerakkannya dengan kuasa dewa Makemake, sementara kisah berikutnya menceritakan wanita yang tinggal seorang diri di puncak gunung memerintahkan mereka bergerak menurut kehendaknya. Para sarjana kini menyokong teori bahawa kaedah utama adalah moai "berjalan" tegak (sesetengah menggangap proses mengoyangkannya), kerana membaringkan ia terlentang di atas luncur (kaedah yang digunakan oleh penduduk Pulau Easter bagi menggerakkan batu pada tahun 1860-an) akan memerlukan anggaran 1,500 orang bagi mengerakkan moai terbesar yang telah berjaya ditegakkan. Pada tahun 1998, Jo Anne Van Tilburg mencadangkan bahawa kurang dari separuh jumlah tersebut mampu melakukannya dengan meletakkannya di atas luncur di atas penggoleh dengan pelincir. Pada tahun 1999, dia membuat uji kaji untuk menggerakkan moai seberat sembilan tan. Mereka berusaha memuatkan replika pada peluncur yang dibina dalam bentuk rangka A yang kemudiannya diletakkan di atas penggolek. Sejumlah 60 orang menarik beberapa tali dalam dua cubaan bagi menunda moai. Cubaan pertama gagal apabila penggolek lekat. Cubaan kedua berjaya apabila mereka meletakkan landasan di tanah. Ini merupakan tanah yang rata; ujikaji selanjutnya mungkin perlu untuk menentukan samaaada ia boleh dilakukan di permukaan berlekuk-lekak.
Pada tahun 1986, Pavel Pavel, Thor Heyerdahl dan Muzium Kon Tiki menguji dengan moai seberat lima tan dan moai seberat sembilan tan. Dengan tali diikat di sekeliling kepala patung dan tali yang lain di ikat pada pangkalnya, dan menggunakan lapan pekerja bagi patung kecil dan 16 orang diperlukan bagi patung yang lebih besar, mereka membawa moai "berjalan" kehadapan dengan mengesot dan mengoyang nya sisi ke sisi; bagaimanapun, ujian tersebut ditamatkan awal kerana kerosakan pada pangkal patung akibat serpih. Sungguhpun ujikaji itu terhenti lebih awal, Thor Heyerdahl menganggarkan bahawa kaedah ini bagi patung 20-tan merentasi mukabumi Pulau Easter akan membenarkan pergerakan 320 kaki (98 m) sehari. Bagaimanapun, sarjana lain memutuskan bahawa ini bukanlah cara moai dipindahkan.
Pada masa yang sama, arkhaeologi Charles Love melakukan ujian dengan replika seberat 10-tan. Ujian pertamanya mendapatu menggoyang patung untuk menggerakkannya tidak stabil bagi jara melebihi beberapa ratus ela. Dia kemudiannya mendapati bahawa meletakkan patung tegak pada dua luncur di atas penggolek kayu, 25 orang mampu menggerakkan patung sejauh 150 kaki (46 m) dalam dua minit. In 2003, further research indicated this method could explain the regularly spaced post holes where the statues were moved over rough ground.
Dia mencadangkan bahawa lubang tersebut mempunyai tiang tegak dikedua belah laluan agar ketikak patung bergerak di tengah-tengah, ia digunakan sebagai tuas ("cantilevers") bagi galah yang digunakan bagi membantu mengerakkan patung mendaki cerun tanpa memerlukan orang tambahan bagi menarik tali dan sama juga untuk memperlahankannya ketika menuruni cerun. Galah tersebut boleh bertindak sebagai brek apabila diperlukan..
Tiada teori diterima ramai, dan, pada laman web mereka, program sains Nova menjemput orang awam bagi menghantar teori mereka sendiri untuk dinilai oleh para arkhaeologi dan Pengarah Projek Patung Pulau Easter Dr. Jo Anne Van Tilburg.

1722–1868 penumbangan moai

Selepas lawatan Roggeveen 1722, kesemua moai yang telah didirikan di ahus telah ditumbangkan, dengan patung tegak terakhir dilaporkan pada tahun 1838 oleh Abel Aubert Dupetit Thouars, dan tiada patung yang masih tegak menjelang
1868, selain dari yang sepatuh terbenam di cerun luar Rano Raraku. Sejarah lisan menunjukkan bahawa ini merupakan sebahagian pertelingkahan maut dikalangan penduduk pulau, dan bukannya disebabkan oleh gempa bumi atau punca lain. Moai biasanya ditumbangkan kehadapan agar muka mereka tertutup dan sering kali ditumbangkan dalam cara tertentu yang menyebabkan leher mereka patah. Har ini, sekitar 50 moai telah ditegakkan kembali di atas ahus mereka atau di muzium di tempat lain.